CELEX: C2006/131/50
Language: lt
Date: 2006-06-03 00:00:00
Title: Byla C-80/06  2006 m. vasario 10 d. Tribunale ordinario di Novara  pateiktas prašymas priimti prejudicinį sprendimą byloje  Carp Snc di L. Moleri e V. Corsi, Associazione Nazionale Artigiani Legno e Arredamenti prieš Ecorad Srl

3.6.2006   
            
            
               LT
            
            
               Europos Sąjungos oficialusis leidinys
            
            
               C 131/28
            
         2006 m. vasario 10 d.Tribunale ordinario di Novara pateiktas prašymas priimti prejudicinį sprendimą byloje Carp Snc di L. Moleri e V. Corsi, Associazione Nazionale Artigiani Legno e Arredamenti prieš Ecorad Srl
   
   (Byla C-80/06)
   (2006/C 131/50)
   Proceso kalba: italų
   Prašymą priimti prejudicinį sprendimą pateikęs teismas
   Tribunale ordinario di Novara
   Šalys pagrindinėje byloje
   Ieškovė: Carp Snc di L. Moleri e V. Corsi, Associazione Nazionale Artigiani Legno e Arredamenti
   Atsakovė: Ecorad Srl
   Prejudiciniai klausimai
   
               1.
            
            
               Ar Sprendimo Nr. 1999/93/EB (1) 2 ir 3 straipsniai bei II ir III priedai turi būti aiškinami kaip draudžiantys, jog atsarginiam išėjimui skirtas duris su specialia rankena gamintų subjektai (spynų gamintojai), kurie nesilaiko atitikties atestavimo sistemos Nr. 1 reikalavimų?
            
         
               2.
            
            
               Jei į pirmą klausimą būtų atsakyta teigiamai, ar Sprendimo Nr. 1999/93/EB 2 ir 3 straipsniuose bei II ir III prieduose nustatyti reikalavimai, neatsižvelgiant į Europos standartizacijos komiteto (CEN) patvirtintą techninį standartą, nuo minėto sprendimo įsigaliojimo dienos yra teisiškai privalomi atitikties atestavimo procedūros, kurios turi laikytis atsarginiam išėjimui skirtų durų su specialia rankena gamintojai (spynų gamintojai), atžvilgiu?
            
         
               3.
            
            
               Ar Sprendimo Nr. 1999/93/EB 2 ir 3 straipsniai bei II ir III priedai turi būti laikomi negaliojančiais dėl to, jog prieštarauja proporcingumo principui, tiek kiek visų gamintojų reikalauja laikytis atitikties atestavimo procedūros Nr. 1 tam, kad galėtų pažymėti atsarginiam išėjimui skirtas duris, kurias jie patys pagamino, EB atitikties ženklu (suteikiant CEN teisę tvirtinti atitinkamus techninius standartus)?
            
         
      (1)  1999 m. sausio 25 d. Komisijos sprendimas 1999/93/EB dėl statybos produktų atitikties atestavimo tvarkos, susijusios su durimis, langais, langinėmis, žaliuzėmis, vartais ir kitais susijusiais pastatų įtaisais, pagal Tarybos Direktyvos 89/106/EEB 20 straipsnio 2 dalį (OL L 29, p. 51).